als_Latn dik_Latn tur_Latn
Home » Kronika e zezë »
Gjirokastër, mjeti del nga rruga, humbin jetën 2 turiste polake, plagoset një 9-vjeçar
Gjirokastër - Një aksident i rëndë automobilistik ka ndodhur sot në fshatin Sofratikë në Gjirokastër, i cili u ka marrë jetën dy turisteve polake.
Sipas policisë, mjeti me të cilin po udhëtonin 4 persona, mes të cilëve një fëmijë, ka dalë nga rruga dhe është rrëzuar. Drejtuesi i mjetit ishtë një shtetas nga Shkodra, i cili ndodhet jashtë rrezikut për jetën.
Sipas policisë automjeti tip “Ford” me targa “Sh 84 38 E”, që drejtohej nga Hajredin Qyshka, 63 vjeç, ka dalë nga rruga dhe për pasojë kanë gjetur vdekjen 2 turiste polake dhe është plagosur fëmija 9 vjeç. Viktimat janë identifikuar si Magdalena Maria Furtak 32 vjeç dhe Monika Liszka 36 vjeç.
Shkaku kryesore dyshohet të jetë humbja e kontrollit për shkak te humbjes së vetëdijes të drejtuesit të automjetit. Policia rrugore dhe grupi hetimor po kryejnë veprimet në vendngjarje.
glg_Latn als_Latn als_Latn als_Latn als_Latn als_Latn